### Beslutningstema

I denne sag sendes oplæg til genetablering af "Job til 2" til politisk godkendelse.

### Sagsfremstilling

I Tønder Kommunes Visions- og Strategiplan 2022 - 2025 er bosætning et strategisk indsatsområde. En del af dette indsatsområde er at hjælpe med at skaffe job til en partner, når der rekrutteres en medarbejder til en virksomhed.

Et centralt element i Tønder Kommunes Bosætningsstrategi 2021 - 2025 omhandler synliggørelse af jobmulighederne blandt de lokale virksomheder og tiltrækning af kvalificeret arbejdskraft. Et af de tiltag, der er beskrevet i den forbindelse, er at genstarte Job til 2-ordningen.

Arbejdsmarkedsudvalget har påbegyndt arbejdet med genetableringen af Job til 2-ordningen og styrkelse af rekrutteringsindsatsen med udarbejdelsen af Rekrutteringsplan 2022 - 2024.

Jobcenterets styrkede rekrutteringsservice danner baggrund for modellen for genetableringen af Job til 2-ordningen. Jobcenteret bistår virksomheder med rekruttering gennem jobformidling, jobdating og flere andre tiltag. De første otte måneder af 2022 har Jobcenter Tønder eksempelvis modtaget 321 jobordrer med 463 ledige stillinger. Med den nye model er det tiltænkt, at Job til 2 indsatsen kobles sammen med jobcenteret rekrutteringsindsats. Modellen for Job til 2 styrker derigennem også jobcenterets muligheder for at hjælpe virksomhederne med rekruttering af kvalificeret arbejdskraft.

Formålet med Job til 2:

* at styrke bosætningsindsatsen og understøtte arbejdet med at tiltrække kvalificeret arbejdskraft til de lokale virksomheder,
* at skaffe job til en partner, når der rekrutteres en medarbejder til en virksomhed i kommunen, og
* at formidle viden og kendskab om mulige jobåbninger, herunder formidle ledige stillinger til partneren.

Indsatsområder:

Job til 2-ordningen forankres på arbejdsmarkedsområdet under jobcentret. Indsatsen understøttes af andre aktører, samarbejdspartnere og Tønder Kommunes tilflytterservice.

De fire tilbudselementer i Job til 2:

1. Tilbud om samtale med en jobkonsulent
2. Informationsmøder om de aktuelle muligheder på det lokale arbejdsmarked i Tønder Kommune
3. Jobformidling af aktuelle stillinger gennem rekrutteringsservice
4. Deltagelse i [adresse] til 2-ordningen skal ses i sammenhæng med Tønder Kommunes tilflytterservice. Er der behov for hjælp ud over job, kan tilflytterservice blandt andet hjælpe med boligsøgning, skole og dagtilbud, eller kultur- og fritidstilbud. Det skal være nemt at bosætte sig i Tønder Kommune. Der vil derfor være en tæt koordinering og løbende opfølgning mellem Jobcenter [adresse] konsulenter i virksomhedsservice og bosætningskonsulenten i [adresse] tilflytterservice.

I forbindelse med genetableringen af Job til 2-ordningen spiller samarbejdet og formidlingen gennem mange aktører i Tønder Kommune en væsentlig rolle. Job til 2 modellen vil løbende kunne udvides med de indsatser, som andre aktører iværksætter og står for i relation til Job til 2.

### Fagchefen for Arbejdsmarked indstiller,

at oplæg til genetablering af Job til 2 godkendes, og

at indstillingen videresendes til Økonomiudvalget og Kommunalbestyrelsen.

Beslutning fra Arbejdsmarkedsudvalget, 9. november 2022, pkt. 4:

Indstillingen anbefales.

Doris Lund deltog ikke i mødet.

Beslutning fra Økonomiudvalget, 16. november 2022, pkt. 21:

Indstillingen anbefales.

Ronni Simonsen og Øivind Olesen deltog ikke i mødet.

### Beslutning

Indstillingen godkendt.